cyanic-selkie/wikianc huggingface dataset:
Միլա Կունիս
Քննադատություն
Շատ քննադատներ գոհ էին «Եղիայի գիրքը» մարտաֆիլմում Կունիսի խաղից։ Ռիչարդ Ռոփերը գովել է դերասանուհուն՝ հայտարարելով, որ «նրա աշխատանքը հատկապես ուժեղ է», իսկ Փիթ Հեմոնդը՝ «Boxoffice» ամսագրից, գրել է, որ նա «իդեալական է խաղացել կնոջ առանցքային դերը» ։ Star Tribune֊ից Քոլին Քովերթը նշել է, որ «նա կայծ է առաջացրել և բարձրացրել է իր հերոսուհու վճռականությունը՝ զարգացնելով կանացի մի անկախ կերպար, որը միշտ չէ որ փրկության կարիք ունի» ։ Այդուհանդերձ, Կլաուդիա Փուիգը «USA Today»֊ից դերասանուհու դերն անհաջող է համարել՝ հայտարարելով, որ «նա այնպիսի տեսք ուներ, կարծես եկել էր Ray֊Ban-ի գովազդից» ։
«Սև կարապ» հոգեբանական թրիլերում Կունիսի խաղի մասին արձագանքները ևս դրական էին  ։ The Hollywood Reporter֊ից Քըրք Հոնիքաթը հայտարարել է, որ «Կունիսը Պորտմանի հիանալի այլընտրանքն է. նույնքան հարմարվող և մռայլ, սակայն ինքնավստահ քմծիծաղով, մինչդեռ Պորտմանը միամիտ և երկչոտ է» ։
«Ընկերական սեքս» ֆիլմում քննադատները նույնպես գովերգում էին Կունիսին։ Նյու Յորք Թայմս թերթից Մանոլա Դարգիսը գրել է, որ «տիկին Կունիսն արագ ապացուցում է, որ նա նվեր է, որը շարունակում է մեյնսթրիմին նվիրել ռոմանտիկ կատակերգություններ», իսկ «նրա էներգիան առույգ և էքսպանսիվ է, իսկ ֆիլմում նրա ներկայությունն այնքան վառ է, որ այն լցնում է ամբողջ էկրանը» ։
ԱՄՆ֊ում «Երրորդն ավելորդ է» ֆիլմի թողարկումից մի քանի օր առաջ HitFix կայքի աշխատակից Դրյու ՄակՎինին Միլայի մասին գրել է․ «Միլա Կունիսը կարծես թե ամեն տարի ավելի է գեղեցկանում, սակայն ինչն ավելի կարևոր է՝ նա ավելի ու ավելի լավ դերակատար է դառնում և նա դեր է բերում որոշ նուրբ բարակ նոտաներ, որը հեշտությամբ կարող էր պարզապես «ձանձրացնող ընկերուհու» կերպար լինել» ։
Քննադատները միանգամայն ոչ միանշանակ գնահատեցին Կունիսին «Օզ. մեծն ու սարսափելին» ֆենտեզիում։ Գրող Կիմ Նյումանը նշել է. «Միլա Կունիսը գերազանցությամբ է հեռանում՝ ինչպես Թեոդորի անվճռական վհուկը, ում կոտրված սիրտը մեկ այլ՝ ավելի քիչ խորություն է հաղորդում այդ եռաչափ տեսարանին» ։ Թոդ ՄակՔարթին դերասանուհու դերը համարել է «կասկածելի, քանի որ նրա հերոսուհին անորոշության մեջ էր» ։
«Երրորդ անձ»֊ում դերասանուհու խաղը դրական արձագանքներ է ստացել որոշ կինոքննադատների կողմից՝ Ջուլիային մարմնավորելու համար, որը մեղադրվում է սեփական որդուն սպանելու փորձի մեջ և որը փորձում էր ամեն գնով վերադարձնել նրա խնամակալությունը։ Մասնավորապես, Դեբորա Յանգը «The Hollywood Reporter»-ից գրել է, որ այդ դերը նրան «մեծ հնարավորություն է տալիս արտահայտել իր տաղանդը» և նա «փորձում է լարվածություն հաղորդել իր պատմությանը» ։
Կունիսը նաև լուսաբանվել է բազմաթիվ ամսագրերում։ GQ ամսագիրը 2011 թվականին նրան անվանել է «Տարվա նոկաուտ», իսկ Men's Health֊ը աղջկան անվանել է «բոլոր ժամանակների 100 ամենակրակոտ կանանցից մեկը» ։ Spike Guys' Choice Awards֊ի արարողությունը նույնպես չէր կարող անցնել Միլայի կողքով և նրան երկու մրցանակ է հանձնել 2009 և 2011 թվականներին ։ Միլան զբաղեցրել է FHM ամսագրի Hot 100 list-ի 9֊րդ հորիզոնականը , իսկ Maxim ամսագրի վարկածով՝ Կունիսը զբաղեցրել է 5֊րդ տեղը՝ «Hot 100 list»֊ի ցանկում 2009 և 2011 թվականներին և 3֊րդ հորիզոնականը՝ 2012 թվականին ։ Բացի այդ, Միլան, ըստ AskMen տղամարդկանց ինտերնետ-ամսագրի, երկու անգամ զբաղեցրել է 2֊րդ հորիզոնականը 2011 և 2013 թվականների «TOP 99 Women» ցանկում ։ 2012 թվականի հոկտեմբերին «Esquire» ամսագրի վարկածով Կունիսը ճանաչվել է աշխարհի ամենասեքսուալ կին ։
2012 թվականի նոյեմբերին «Ազատություն» համաուկրաինական միավորման պատգամավոր Իգոր Միրոշնիչենկոն Ֆեյսբուք ցանցում դերասանուհու վերաբերյալ օգտագործել է հակասեմական արտահայտություններ, ինչը դատապարտեցին հրեական հասարակական կազմակերպությունները ։
Հարաբերություններ և ընկերներ
2002֊2010 թվականները Կունիսը հանդիպել է Մակոլեյ Կալկինի հետ ։ Մամուլում լուրեր էին շրջանառվում զույգի ամուսնության մասին, սակայն Միլան հերքել է։ BlackBook ամսագրին տված հարցազրույցում Կունիսը հայտարարել է, որ ամուսնությունն իր համար ամենակարևորը չէ ։ 2011 թվականի հունվարի 3֊ին հաստատվել է, որ Կալկինը և Կունիսը ավարտել են հարաբերությունները։ Դերասանուհու պաշտոնական ներկայացուցիչը պարզաբանել է, որ բաժանումը խաղաղ է եղել և նրանք մտերիմ ընկերներ են մնացել ։ Դրանից հետո Կալկինը դեպրեսիայի մեջ է ընկել և սկսել հերոին օգտագործել ։ 2012 թվականի օգոստոսին նա իրեն վատ է զգացել հենց փողոցում ։
Միլան Մայքլ Ջեքսոնի ընտանիքի վաղեմի ծանոթն էր։ Մինչև Կալկինից բաժանվելը նա վերջինիս հետ ներկա է եղել 2009 թվականի սեպտեմբերի 3֊ին երգչի փակ հուղարկավորությանը ։
2012 թվականի ապրիլին Միլան սկսեց հանդիպել «70֊ականների շոու» սերիալի իր գործընկեր Էշթոն Քաթչերի հետ ։ 2014 թվականի փետրվարին զույգը հայտարարեց նշանադրության մասին։ 2014 թվականի հոկտեմբերի 1֊ին ծնվել է նրանց դուստրը՝ Ուայեթ Իզաբել Քաթչերը ։ 2015 թվականի հուլիսի 4֊ին Կունիսը և Քաթչերն ամուսնացել են Կալիֆոռնիայի Օուք Գլեն քաղաքում ։ 2016 թվականի նոյեմբերի 30֊ին ծնվել է զույգի երկրորդ երեխան՝ Դիմիտրի Փորթվուդ Քաթչերը ։
Հայացքներ և հոբբի
Մի հարցազրույցում Միլան պատմել է, որ World of Warcraft համակարգչային խաղի երկրպագուն է ։ Մեկ այլ հարցազրույցում, որը Կունիսը 2008 թվականին տվել է Ջիմի Քիմելին, խոստովանել է, որ խաղում չի օգտագործում ձայնային զրուցարանը, քանի որ մյուս խաղացողները կճանաչեն իր ձայնը։ Կունիսը նաև իրեն նկարագրել է որպես «համակարգչային գիտակ», սակայն նա հաշիվներ չունի MySpace, Facebook և Թվիթթեր կայքերում ։
2012 թվականի նախագահական ընտրություններում դերասանուհին աջակցում էր Դեմոկրատական կուսակցությանը և Բարաք Օբամային ։ 2012 թվականի հոկտեմբերին նա քննադատել է Հանրապետական կուսակցության գործունեությունը․ «Այն, թե ինչպես են հանրապետականները գրոհում կանանց, վիրավորում է ինձ։ Եվ այն, թե ինչպես են նրանք խոսում կրոնի մասին, նույնպես վիրավորական է։ Ես կարող եմ հուդայականություն չդավանել, բայց ինչու մենք պետք է ամբողջ ժամանակ խոսել Հիսուսի մասին ։
Այլ
2011 թվականի սեպտեմբերի 14֊ին Կունիսը դարձել է բջջային հեռախոսների և հայտնիների հաշիվների վրա հաքերային հարձակումների զոհերից մեկը, որոնց թվում էին նաև Սքարլեթ Յոհանսոնը և Վանեսսա Հադջենսը  ։ ՀԴԲ-ի հետաքննությունից կարճ ժամանակ անց մեղավոր է ճանաչվել Քրիստոֆեր Չեյնին ՝ Ֆլորիդայի Ջեքսոնվիլ քաղաքից․ ավելի ուշ հաստատվել է համակարգիչներ կոտրելու ինը դեպք ։
2011 թվականի նոյեմբերին Կունիսը հանդիպել է սերժանտ Սքոթ Մուրի հետ։ Նույն տարվա հուլիսին նա համաձայնել է հանդիպել նրա հետ այն բանից հետո, երբ Մուրը YouTube կայքում նրան տեսաուղերձ էր տեղադրել։ Այն ժամանակ նա ծառայության մեջ էր գտնվում Աֆղանստանի Գիլմենդ պրովինցիայում ։
Առողջական խնդիրներ
2011 թվականի հունվարին Միլան խոստովանել է, որ տառապել է քրոնիկ ծիածանաբորբով, ինչի պատճառով նրա մեկ աչքը ժամանակավորապես կուրացել է ։ 2010 թվականի վերջին դերասանուհին հաջող վիրահատվել է։ Փոքր հասակից Կունիսի մոտ զարգացել է նաև հետերոքրոմիա․ նրա ձախ աչքը կանաչ է, աջը՝ բաց շագանակագույն ։
Մրցանակներ և անվանակարգեր
Ցուցակը տրամադրել է IMDb.com կայքը ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:1983 ծնունդներ Կատեգորիա:Օգոստոսի 14 ծնունդներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի երեխա դերասանուհիներ
Կոզոպոլյանսկի
Կոզոպոլյանսկի (Козополянский, Козополяновскэр ), խուտոր Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։
Բնակչություն
Բնակչության թիվը կազմում է մարդ։
Արտաքին հղումներ
Կատեգորիա:Ադըղեայի Գիագինսկայայի շրջանի բնակավայրեր
Սյուզաննա Անյելլի
Կենսագրություն
Իտալիայի հանրահայտ Անյելլի դինաստիայի ներկայացուցիչ, որոնք հիմնել են «Fiat» ավտոմոբիլային կոնցեռնը։
1976 - 1983 թվականներին - Պատգամավորների պալատի անդամ՝ Իտալիայի հանրապետական կուսակցությունից
1979 - 1981 թվականներին - միաժամանակ Եվրախորհրդարանի պատգամավոր
1983 - Սենատի անդամ
1983 - 1991 թվականներին - Արտաքին գործերի նախարարի տեղակալ
1995 - 1996 թվականներին - Իտալիայի Արտաքին գործերի նախարար
1996 թվականից անցել է թոշակի
Հասարակական գործունեություն
Եղել է «Բնության համաշխարհային հիմնադրամի» (WWF) նախագահ, Իտալիայի միակ ներկայացուցիչն էր Մարդու իրավուքնների միջազգային կոմիտեում, այլ կազմակերպությունների անդամ էր։
Մինչև վերջին օրերը գլխավորում էր «Telethon» հասարակական կազմակերպությունը և «Il faro» հիմնադրամը, որոնք բարեգործական և հումանիտար խոշոր նախագծեր էին իրականացնում։
Նա հեղինակեց մի քանի գրքեր, որոնցից ամենահայտնին է «Vestivamo alla marinara» («Մենք հագնված ենք ինչպես նավաստիներ»)։
Ծանոթագրություններ
Կատեգորիա:Իտալացի կին դիվանագետներ Կատեգորիա:Արտաքին գործերի կին նախարարներ Կատեգորիա:20-րդ դարի կին քաղաքական գործիչներ Կատեգորիա:20-րդ դարի իտալացի կին գրողներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Իտալիայի կին նախարարներ
Արփաշեն
Արփաշեն, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր Կատեգորիա:Թուրքիայի գյուղեր
Ստախոսների խաղը (հեռուստասերիալ, Հարավային Կորեա)
Ստախոսների խաղ (라이어 게임, ռաիո կեիմ), 2014 թվականի հարավկորեական հեռուստասերիալ, նկարահանված Սինոբու Կաիտանիի նույնանուն մանգայի հիման վրա ։ Հեռուստասերիալը ցուցադրվել է հոկտեմբերի 20- ից մինչև նոյեմբերի 25-ը tvN հեռուստաալիքով, երկուշաբթի և երեքշաբթի օրերին ժամը 23:00 Կորեայի ժամանակով։ Գլխավոր դերերում նկարահանվել են Կիմ Սո Յունը, Լի Սանգ Յունը և Շին Սունգ Ռոկը ։
Սյուժե
Ազնիվ և վստահելի ուսանողուհի Նամ Դա Ջոնը ստանում է գումարով առեղծվածային նամակ, որում նրան հրավիրում են «Ստախոսների խաղը» անունով ռեալիթի շոուին, հոգեբանական խաղ գոյատևման համար, որտեղ հակառակորդները պետք է խաբեն միմյանց և գողանան գումարը. հաղթողը ստանում է 10 միլիարդ վոն նվեր։ Դա Ջոնը կառչում է գումար աշխատելու և պարտքը մարելու հնարավորությունից, բայց գործնականորեն հենց խաղի սկզբում զրկվում է սկզբնական գումարից։ Նա օգնություն է խնդրում վիրտուոզ սպեկուլյանտից, հոգեբանության մասնագետ Հա Ու Ջունից, և նրանք միասին շարունակում են մասնակցել շոուին։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2014 հեռուստասերիալներ
Լոնդոնյան դերբի
Լոնդոնյան դերբի (London derby), ֆուտբոլային հանդիպումներ «Արսենալ» և «Չելսի» ակումբների միջև։ Մրցակցությունը տեղի է ունենում նաև Լոնդոնի՝ Անգլիայի մեծագույն քաղաքի միջև։
Տես նաև
Դերբի (սպորտային)
Կատեգորիա:Լոնդոնի դերբիներ
Սավչենկո (Ռոստովի մարզ)
Սավչենկո (Савченко), գյուղ (խուտոր) Ռուսաստանի Դաշնության Ռոստովի մարզի Մյասնիկովի շրջանում։ Մտնում է Պետրովսկի գյուղական համայնքի կազմի մեջ։
Կատեգորիա:Ռոստովի մարզի Մյասնիկովի շրջանի բնակավայրեր Կատեգորիա:Ռուսաստանի խուտորներ
Բաուշինգերի էֆեկտ
Բաուշինգերի էֆեկտ, անվանվել է գերմանացի ինժեներ մեխանիկ Իոհան Բաուշինգերի անունով, պլաստիկ դեֆորմացիայի ենթարկված նյութի համեմատականության, առաձգականության և հոսունության սահմանների փոքրացման երևույթ՝ հակառակ ուղղությամբ բեռնավորման դեպքում։
Օրինակ, ձգման պլաստիկ դեֆորմացիայի ենթարկված մետաղե ձողի սեղմման առաձգականության սահմանը զգալիորեն փոքր է նախապես չդեֆորմացված ձողի առաձգականության սահմանից։
Բաուշինգերի էֆեկտը ի հայտ է գալիս նաև ձողի նախ մի, ապա՝ հակառակ ուղղությամբ պլաստիկ ոլորման դեպքում։ Բացատրվում է նյութի (մետաղի) բյուրեղային կառուցվածքով։
Գրականություն
Wyrzykowski J.W., Pleszakow E., Sieniawski J. Odkształcanie i pękanie metali. — Warszawa: Wydawnictwa Naukowo-Techniczne, 1999. — 406.
Ծանոթագրություններ
Կատեգորիա:Նյութագիտություն Կատեգորիա:Դեֆորմացիա
(9921) 1981 EO18
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(2056) Նանսի
(2056) Նանսի (Nancy), աստերոիդ աստերոիդների հիմնական գոտում։ Հայտնաբերվել է 1909 թվականի հոկտեմբերի 15-ին Ջոզեֆ Հելֆրիչի կողմից Հայդելբերգում ։
Միջին հեռավորությունը Արեգակից կազմում է 2,218014 ա. մ., առավելագույնը մոտենում է 1,9091 ա. մ. հեռավորության վրա և հեռանում 2,527 ա. մ. ։ Արեգակի շուրջ մեկ ամբողջական պտույտ է կատարում 1206,55 երկրային օրվա ընթացքում, իր ուղեծրով շարժվելով միջինում 0,298372 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,93° անկյուն։
Արտաքին հղումներ
Կատեգորիա:1909 թվականին հայտնաբերված աստղագիտական մարմիններ Կատեգորիա:Ջոզեֆ Հելֆրիչի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օդայա (ավան, Մոգիլյով-Պոդոլսկիի քաղաքային խորհուրդ)
Օդայա (Одая), ավան Ուկրաինայի Վիննիցայի մարզի Մոգիլյով-Պոդոլսկիի քաղաքային խորհուրդում։ Հիմնադրվել է 1939 թվականին։
2001 թվականի տվյալներով Օդայա ավանում բնակվում էր 84 մարդ։ Բնակավայրը զբաղեցնում է 2 կմ² տարածք։ Բնակչության խտությունը կազմում էր 42 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Մոգիլյով-Պոդոլսկիի շրջանի բնակավայրեր Կատեգորիա:Ուկրաինայի ավաններ Կատեգորիա:1939 թվականին հիմնադրված բնակավայրեր
Պուշկինյան ժամանակաշրջանի բանաստեղծներ
«Պուշկինյան ժամանակաշրջանի բանաստեղծներ» («պուշկինյան համաստեղության բանաստեղծներ», «պուշկինյան միջավայրի բանաստեղծներ», «Ռուս գրականության ոսկե դարաշրջան), Ալեքսանդր Պուշկինի ժամանակակից ռուս բանաստեղծների ընդհանուր անվանումը, որոնք նրա հետ միասին հանդիսանում են ռուսական պոեզիայի «Ոսկե դարաշրջանի» հիմնադիրներ (այսպես անվանում են XIX դարի մեկ երրորդը) ։ Պուշկինյան դարաշրջանի պոեզիան ժամանակագրական առումով ընդգրկում է 1810-1830-ական թվականները։
Պուշկինյան համաստեղության բանաստեղծների ձևավորում
մեծ մասամբ պուշկինյան ժամանակաշրջանի բանաստեղծները ձևավորվել են կարամզինյան լեզվական բարեփոխումների ազդեցության տակ։ Հետազոտողները այսպես են որոշում այս դարաշրջանի գրողների բնորոշ գծերը․ պուշկինյան դարաշրջանի բանաստեղծներ հասկացությունը միայն ժամանակագրական չէ։ Եթե Բատյուշկովը, Ժուկովսկին և Դ. Դավիդովը օրգանապես մտնում են Պուշկինի դարաշրջանի մեջ, ապա Պոլեժաևը, Լերմոնտովը, Կոլցովը պոեզիայի նկատմամբ իրենց  պաթոսով և բարդությամբ պատկանում են արդեն այլ դարաշրջանի։ Նույնը վերաբերում է Տյուտչևին, որի վաղ լիրիկան, չնայած այն ձևավորվել է 1820-1830-ական թվականների վերջում և այդ ժամանակ հասել է բարձր կատարելության, հանդիսանում է նրա ստեղծագործական ուղու սկիզբը։
Ինչ վերաբերում է Դելվիգի պոեզիային, ապա նրան չէր բավականացնում էականը՝ լիրիկայում հոգևոր կյանքի այն բուն իսկությունը, որը ձեռք է բերվել ոչ միայն իր հասակակիցների կողմից, այլ նաև ավագ ժամանակակիցների կողմից ։
Ծանոթագրություններ
Կատեգորիա:Ալեքսանդր Պուշկին Կատեգորիա:Ռուս բանաստեղծներ
Չանսի Բիլապս
Բիլապսի կարիերան առանձնահատուկ հաջողություններով է անցնել «Դետրոյթ Փիստոնսում» հանդես գալու տարիներին (2002-2008), որի կազմում 2004 թվականին հաղթել է NBA-ի առաջնությունը և ճանաչվել NBA-ի գերեզրափակչի MVP (ամենաարժեքավոր խաղացող)։ 5 անգամ ճանաչվել է աստղ (NBA All-Star) և 3 անգամ ընդգրկվել «All-NBA» խորհրդանշական հավաքականում։
Հանդես է եկել նաև Միացյալ Նահանգների բասկետբոլի ազգային հավաքականում։
2004 թվականին Կոլորադոյի համալսարանի կողմից արժանացել է փառաբանման և համալսաարանի մարզադահլիճում հավերժացրել իր համարով խաղաշապիկը։
Հայրենի նահանգում Բիլապսը բավականին սիրված մարզիկ է։ Դեռ պատանի ժամանակ արժանացել է «Միստր Կոլորադո» տիտղոսին։ Մասնակցում է բազմաթիվ բարեգործական ծրագրերի, ինչ համար ստացել է մի շարք մրցանակներ՝ հասարակության բարեկեցիկ զարգացման գործում ավանդ ունենալու համար։
Անձնական կյանքը
Ամուսնացած է և ունի 3 դուստր։ Նրա ընկեր և NBA-ի բասկետբոլիստ Քևին Գառնեթը հանդիսանում է երկրորդ դստեր՝ Սիարայի կնքահայրը։
Արտաքին հղումներ
Կատեգորիա:1976 ծնունդներ Կատեգորիա:Սեպտեմբերի 25 ծնունդներ Կատեգորիա:Ամերիկացի բասկետբոլիստներ Կատեգորիա:Բոստոն Սելտիքսի բասկետբոլիստներ Կատեգորիա:Տորոնտո Ռեպտորսի բասկետբոլիստներ Կատեգորիա:Դենվեր Նագեթսի բասկետբոլիստներ Կատեգորիա:Դետրոյթ Փիստոնսի բասկետբոլիստներ Կատեգորիա:Նյու Յորք Նիքսի բասկետբոլիստներ Կատեգորիա:Լոս Անջելես Կլիպերսի բասկետբոլիստներ
Ստոյանով (Մյասնիկովի շրջան)
Ստոյանով (Стоянов), գյուղ (խուտոր) Ռուսաստանի Դաշնության Ռոստովի մարզի Մյասնիկովի շրջանում։ Մտնում է Պետրովսկի գյուղական համայնքի կազմի մեջ։
Կատեգորիա:Ռոստովի մարզի Մյասնիկովի շրջանի բնակավայրեր Կատեգորիա:Ռուսաստանի խուտորներ
Ուիկալա
Ուիկալա (Uikala), գյուղ Էստոնիայի Իդա-Վիրումաա նահանգի Տոիլա շրջանում։
2011 թվականի տվյալներով գյուղում բնակվում էր 1 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Տոիլա շրջանի բնակավայրեր Կատեգորիա:Էստոնիայի գյուղեր
Բալըքլի
Բալըքլի, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Ամազար
Ամազար (Амазар), քաղաքատիպ ավան Ռուսաստանի Անդրբայկալյան երկրամասի Մոգոչինսկի շրջանի կազմում։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Անդրբայկալյան երկրամասի Մոգոչինսկի շրջանի բնակավայրեր
Գառնիկ Արազյան
Գառնիկ Արշավիրի Արազյան, խորհրդային հայ կինոռեժիսոր, դերասան, սցենարիստ, ԽՍՀՄ կինեմատոգրաֆիստների միության անդամ, Ռուսաստանի կինեմատոգրաֆիստների միության, Մոսկվայի գրողների միության, Հայաստանի թատերական գործիչների միության, Հեռուստատեսության և ռադիոյի եվրասիական ակադեմիայի իսկական անդամ ։
Կենսագրություն
Գառնիկ Արազյանը ծնվել է 1936 թվականի հոկտեմբերի 23-ին Կիրովական քաղաքում (այժմ՝ Վանաձոր)։ 1956 թվականին ավարտել է Երևանի երաժշտական ուսումնարանի թավջութակի բաժինը, իսկ 1958 թվականին՝ Երևանի գեղարվեստա-թատերական ինստիտուտի դերասանական ֆակուլտետը։ Այնուհետև 1968 թվականին ավարտում է ՎԳԻԿ-ի ռեժիսուրայի ֆակուլտետը՝ Լև Կուլեշովի արվեստանոցը։ 1956 թվականից աշխատել է Երևանի և Արտաշատի թատրոններում որպես դերասան, իսկ 1960 թվականից՝ Երևանի հեռուստատեսությունում և կինոստուդիայում՝ որպես ռեժիսորի ասիստենտ։ Ապրում և աշխատում է Մոսկվա քաղաքում ։
Արտաքին հղումներ
Կատեգորիա:Հայ կինոռեժիսորներ Կատեգորիա:Հայ դերասաններ Կատեգորիա:Հայ օպերատորներ Կատեգորիա:Հայ սցենարիստներ Կատեգորիա:ՎԳԻԿ-ի շրջանավարտներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Մոսկվայի գրողների միության անդամներ Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Կոզուլինո (գյուղ, Վյազեմսկի շրջան)
Կոզուլինո (Козулино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Զուլեյխան բացում է աչքերը
«Զուլեյխան բացում է աչքերը» («Зулейха́ открывает глаза»), ռուս գրող Գուզել Յախինայի վեպը 1930-ական թվականների կուլակաթափության վերաբերյալ։ Վեպը հրապարակվել է 2015 թվականին ։ Վեպի հիման վրա 2019 թվականին նկարահանվել է 8-մասանոց ֆիլմ, որի գլխավոր դերում հանդես է եկել Չուլպան Խամատովան ։
Սյուժե
«Զուլեյխան բացում է աչքերը» վեպի գործողությունները սկսվում են 1930 թվականին, թաթարական գյուղում։ 1930 թվականի ձմռանը սպանում են գեղջկուհի Զուլեյխայի ամուսնուն, իսկ նրան հարյուրավոր այլ գաղթականների հետ ջեռուցվող վագոնով ուղարկում են Սիբիր, տաժանակիր աշխատանքների։ Վեպի երկրորդ մասում պատմվում է Անգարայի ափերը աքսորվածների կենցաղի մասին,որոնք բնակվում են լքված տայգայում, առանց սննդի, ապաստանի և տաք հագուստի։ Տարբեր ազգությունների դավանանքի և ճակատագրի մարդկանց վիճակված էր համատեղ պայքարել և գոյատևել դաժան բնության և նոր կարգերի պայմաններում ։
Նախապայմաններ
Գիրքը գրելու նախապատրաստական աշխատանքները տևեցին երկու տարի, ևս ութ ամիս պահանջվեց տեքստի վրա անմիջական աշխատանքների կատարման համար ։
Սեմրուկ հատուկ աքսորավայրի նախատիպ դարձավ Պիտ-Գորոդոկ աշխատանքային ավանը, որտեղ մանկության տարիներին բնակվել էր հեղինակի տատիկը։ 1994 թվականից ավանը դադարեց գոյություն ունենալ և ըստ Յախինայի 1997 թվականից այն այլևս չկա քարտեզի վրա, բայց նախկին բնակիչները և նրանց երեխաները նշում էին ավանի հիշատակի օրը, ամեն տարի ամռանը այցելելով տեղական գերեզմանատուն  ։
Հրապարակումներ
Սկզբում «Զուլեյխա»-ի տեքստը գրվել է սցենարի տեսքով Կինոյի մոսկովյան դպրոցի համար` որպես ուսումնական աշխատանք։ Վեպի տեսքով պատմությունը ստացել է սյուժեի և վերջաբանի զարգացման այլ ռիթմ ։
Վեպի մի հատվածի առաջին տպագրությունը կայացել է 2014 թվականին «Сибирские огни» ամսագրի մայիսյան համարում։ Ամսագրի գլխավոր խմբագրի պարտականությունները կատարող Վիտալի Սերոկլինովը հրապարակել է հատվածը ձեռագիրը ստանալուց հետո երկու շաբաթվա ընթացքում։ Մինչ այդ հեղինակը տեքստը ուղարկել է 13 այլ հրատարակչությունների և բազմաթիվ ամսագրերի խմբագրությունների ։ «Նա ոգևորեց ինձ», հիշում է հեղինակը, «ես այդքան էլ չէի հասկանում տեքստի մակարդակը։ Այո, եղան արձագանքներ ծանոթներից, բայց ինձ համար կարևոր էր գրական աշխարհից ինչ որ մեկի անդրադարձը»   ։
Հեղինակ այսպես է արձագանքել իր վեպին`
Բեմադրություններ
2017 թվականին Բաշկիրական դրամատիկական թատրոնի կողմից վեպը բեմադրվեց որպես ներկայացում (ռեժիսոր` Այրատ Աբուշահմանով)։ 2019 թվականին այդ բեմադրությունը դարձավ Գուզել Յախինայի «Զուլեխան բացում է աչքերը» վեպի բեմական ներկայացմանը նվիրված «Ոսկե դիմակ» թատերական մրցանակաբաշխություն-փառատոնի հատուկ մրցանակի դափնեկիր հետևյալ անվանակարգերում`
Քննադատների արձագանքներ
Ռուս քննադատները ոչ միանշանակ են արձագանքել Յախինայի վեպի դեբյուտին, ըստ էության այն համեմատելով Զախար Պրիլեպինի «Մենաստան»-ի հետ ։
«Российская газета»-ի մեկնաբան Պավել Բասինսկին այսպես է բնութագրել վեպը` «Գուզել Յախինայի գրելու ոճը բուռն է։ Կարճ նախադասություններ, նվազագույն  նկարագրություններ, չկա ոչինչ ավելորդ» ։
Յուրի Պոլյակովը քննադատել է վեպը լույս տեսնելուց անմիջապես հետո` «Զուլեխան բացում է աչքերը» առաջին գիրքը, որը նախորդ տարում ստացել էր «Մեծ գրքի» գլխավոր մրցանակը։ Դա ուղղակի զավեշտալի է։ Հերոսուհին` անգրագետ թաթար կինը, որը գործնականում ապրում է կենսաբանական բնազդների մակարդակում, ինչ որ պահի նայում է քարտեզին և այնտեղ տեսնում վարդագույնի նողկալի էությունը (Խորհրդային Միություն), որը դեպի իրեն է ձգում նրա  շոշափուկները… Ներողություն, ինչ քարտեզի մասին է խոսքը։ Չէ որ նա անգրագետ կին է։ Նա նույնիսկ չգիտի, թե որտեղ է գտնվում Ռուսաստանը։ Բայց հեղինակը թքած ունի գեղարվեստականության վրա, նրան ուղղակի անհրաժեշտ է արտահայտել իր բացասական վերաբերմունքը ԽՍՀՄ-ի նկատմամբ … Ինչի համար, հարգելի ընկեր  թաթարներ, դուք պետականություն էք ձեռք բերել ԽՍՀՄ-ի շրջանակներում։ Ցարական կայսրությունում թաթարները պետականություն չեն ունեցել, նրանք այն կորցրել են Իվան Գրոզնիի օրոք և գոյություն են ունեցել որպես մուսուլմանական կրոնադավանական համայնք։ Եվ հենց այդպիսի գրքերն են ստանում մրցանակներ։ Նրանք անօգնական են» ։
Քննադատ Ռուսլան Այսինը վեպը գնահատել է որպես անհոգիության և դավաճանության գովաբանություն ։
Թաթար հասարակական գործիչ և դրամատուրգ Ռաբիտ Բատուլլան հանդես է եկել ընդդեմ նրա, որ Յախինային անվանեին թաթար բանաստեղծուհի, նշելով, որ հեղինակը չի գրում թաթարերեն լեզվով և որ գործող անձինք մտացածին են և անճշմարտանման, իսկ թաթարական կենցաղի և ավանդույթների նկարագրությունը չեն համապատասխանում իրականությանը և համարվում են ողջ թաթար ժողովրդի հանդեպ անհարգալից վերաբերմունքի դրսևորում։
Քննադատորեն է արձագանքել նաև Կլարա Բալտինան` Գ. Յախինային անվանելով «արհեստականորեն ստեղծված և իշխանությունների կողմից բարեհաճորեն խրախուսվող գրական կերպարներից» մեկը։ «Վեպի լեզուն առաջին կեսում բացահայտ պարզունակ է։ Հեղինակը չի գրում, այլ ուղղակի վերապատմում է սյուժեն, ինքը տեքստը չի կպչում։ Հեղինակի մոտ իրականում բացակայում է այն, ինչը ընդունված է անվանել հեղինակային ոճ» ։
Ազդեցությունը մշակույթի վրա
2017 թվականի դրությամբ թարգմանվել է 18 լեզվով, բեմադրվել Բաշկիրական դրամատիկական թատրոնում ։ «Россия 1» հեռուստաալիքի համար համանուն սերիալի արտադրությամբ զբաղվել է «Русское» կինոընկերությունը ։ 2020 թվականի ապրիլի 13-ին «Россия 1» հեռուստաալիքը ցուցադրել է համանուն սերիալի առաջին սերիան։ Գլխավոր դերում հանդես է եկել Չուլպան Խամատովան։ Սերիալում նկարահանվել են նաև Յուլիա Պերեսիլդը, Սերգեյ Մակովեցկին, Ռոման Մադյանովը, Եվգենի Մորոզովը, Ելենա Շևչենկոն, Ալեքսանդր Բաշիրովը, Ռամիլ Սաբիտովը, Ռոզա Խայրուլլինան և այլ դերասաններ։ Ֆիլմի ռեժիսորն է Եգոր Անաշկինը ։
Հրատարակություններ
հայերեն Ռուսերեն Թաթարերեն լեզվով Ձայնագրություն
Ծանոթագրություններ
Կատեգորիա:Ռուսերեն վեպեր Կատեգորիա:2015 վեպեր Կատեգորիա:Newmag հրատարակչության գրքեր
Պեկուլյար արագություն
Պեկուլյար արագություն, պեկուլյար շարժում, վերաբերում է մարմնի արագությանը դադարի վիճակի նկատմամբ։
Գալակտիկական աստղագիտություն
Գալակտիկական աստղագիտության մեջ պեկուլյար շարժումը ցույց է տալիս մարմնի (սովորաբար աստղի) շարժումը Գալակտիկայի դադարի համակարգի նկատմամբ։
Լոկալ օբյեկտները հաճախ բնութագրվում են սեփական շարժմամբ և շառավղային արագությամբ, ինչը կարելի է միավորել վեկտորական գումարման միջոցով՝ ստանալու համար օբյեկտի շարժումը Արեգակի նկատմամբ։ Լոկալ օբյեկտների համար արագությունները երբեմն Արեգակի դադարի համակարգի փոխարեն հաշվարկվում են լոկալ դադարի ստանդարտի նկատմամբ, որը գալակտիկայում նյութի միջին լոկալ շարժումն է։ Լոկալ դադարի ստանդարտից արևակենտրոն դադարի համակարգերին անցնելու համար պահանջում է հաշվարկել Արեգակի պեկուլյար արագությունը լոկալ դադարի ստանդարտի նկատմամբ ։
Տիեզերագիտություն
Ֆիզիկական տիեզերագիտության մեջ պեկուլյար արագությունը վերաբերում է գալակտիկայի արագության այն բաղադրիչին, որը արտածվում է հաբլյան շարժմանը։ Ըստ Հաբլի օրենքի՝ գալակտիկաները մեզանից հեռանում են հեռավորությանը ուղիղ համեմատական արագություններով։
Գալակտիկաները դիտարկելի տարածությունում հավասարաչափ չեն բաշխված, այլ սովորաբար հանդիպում են խմբերով կամ կուտակումներով, որտեղ նրանք նշանակալի գրավիտացիոն ազդեցություն ունեն միմյանց վրա։ Այս գրավիտացիոն ազդեցությունից առաջացող գալակտիկաների արագությունների դիսպերսիաները սովորաբար վայրկյանում մի քանի հարյուր կիլոմետր են, սակայն հարուստ կուտակումներում կարող են հասնել մինչև 1000 կմ/վ-ի ։ Այս արագությունը կարող է փոխել հաբլյան շարժումից ակնկալվող հեռանալու արագության արժեքը, և ազդել մարմինների դիտարկվող կարմիր շեղումի վրա Դոպլերի ռելյատիվիստական էֆեկտի միջոցով։ Պեկուլյար արագություններով պայմանավորված դոպլերյան կարմիր շեղումը
է, ինչը մոտավորապես
է փոքր արագությունների համար (փոքր կարմիր շեղումների)։ Սա միավորված հաբլյան շարժումով պայմանավորված կարմիր շեղումի հետ տալիս է դիտարկվող կարմիր շեղումը ՝
Մարմնի շառավղային արագությունը կարելի է մոտարկել
հաբլյան շարժման և պեկուլյար արագության անդամներով, որտեղ H_0-ն Հաբլի հաստատունն է, իսկ d-ն՝ հեռավորությունը մարմնից։
Կարմիր շեղումով պայմանավորված աղավաղումները կարող են պատճառ դառնալ, որ աստղագիտական մարմինները թվան ձգված կամ տափակած ։ Ձգվածությունը, որը երբեմն բնութագրում են «Աստծո մատների» ազդեցություն, պայմանավորված է մարմինների պատահական ջերմային շարժումով, մինչդեռ տափակեցվածության երևույթի պատճառը գրավիտացիան է ։ Հիմնական հետևանքն այն է, որ գալակտիկայի հեռավորությունը որոշելու համար պետք է հաշվի առնել հնարավոր սխալը։ Այս սխալը հեռավորության աճի հետ փոքրանում է։ Օրինակ, Ia տիպի գերնոր աստղերի համար հետազոտությունները ցույց են տալիս, որ պեկուլյար արագություններն էական ազդեցություն ունեն մոտ 0.5 կարմիր շեղումից ավել չափումների վրա, ինչը տիեզերագիտական պարամետրերի հաշվարկում մի քանի տոկոսի սխալ է տալիս ։
Պեկուլյար արագությունները կարող են նաև օգտագար տեղեկություններ պարունակել տիեզերքի վերաբերյալ։ Կոռելացված պեկուլյար արագությունների և զանգվածի բաշխման միջև կապը առաջարկվել է դիտարկել որպես միջոց տիեզերագիտական պարամետրերի սահմանները որոշելու համար ։
Տես նաև
Կատեգորիա:Տիեզերագիտություն Կատեգորիա:Գալակտիկաներ Կատեգորիա:Արագություն Կատեգորիա:Արտագալակտիկական աստղագիտություն
Տուպալցի
Տուպալցի (Тупальці), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1650 թվականին։
2001 թվականի մարդահամարի տվյալներով Տուպալցի գյուղում բնակվում էր 608 մարդ։ Բնակավայրը զբաղեցնում է 2015 կմ² տարածք։ Բնակչության խտությունը կազմում էր 301,74 մարդ/կմ²։
Սուրբ Հակոբ վանք (Հաճն)
Սուրբ Հակոբը շրջապատված էր ամրակուռ պարիսպներով, շուրջը կային սառնորակ աղբյուրներ։ Վանքը կառուցվելուց հետո վերանորոգվել է 1554, 1885 և 1900 թվականներին։ 1882 թվականին վանքը դարձել է որբանոց, որին կից գործում էր Մկրտչյան գիշերօթիկ վարժարանը։ Վանքում ստեղծվել էր նաև հիվանդանոց։ Ավերվել ու ամայացել է թուրքերի հարձակումներից ։ Վանքը եղել է շրջանի հոգևոր և կրթական կենտրոնը։ Վանահայրերը հանդես են եկել իբրև ուսուցիչներ ։
Ծանոթագրություններ
Կատեգորիա:Թուրքիայի հայկական եկեղեցիներ
Կարապետ Տեր-Սահակյան
Կարապետ Մովսեսի Տեր-Սահակյան, հայ պատմաբան, բյուզանդագետ, բանասեր, բանաստեղծ, խմբագիր։ Վենետիկի Մխիթարյան միաբանության անդամ։
Կենսագրություն
1906-1913 թվականներին եղել է «Բազմավեպ»-ի խմբագիրը, 1914-1915 թվականներին՝ Տրապիզոնի Մխիթարյան վարժարանի տեսուչը։ Գրել է գրականագիտական ուսումնասիրություններ, բանաստեղծություններ, դրամաներ։ Ղևոնդ Ալիշանի մահից հետո հրատարակել է նրա «Հայաստան, յառաջ քան զլինելն Հայաստան» (1904) աշխատությունը, որին կցել է արժեքավոր մեկնաբանություններ ու լրացումներ։ Տեր-Սահակյանի պատմագիտական գործերից առավել արժեքավոր է «Հայ կայսերք Բյուզանդիոնի» (1905) մենագրությունը, որտեղ բյուզանդական, հայկական և այլ աղբյուրների հիման վրա ներկայացրել է VI-XII դարերի Բյուզանդիայի կայսրության հայազգի 12 կայսրեր։ Նրանց մեծ մասի ազգության պատկանելության հետ կապված տեղեկությունները Տեր-Սահակյանը քաղել է հունական աղբյուրներից։ Գրքում ներկայացված են նաև բյուզանդական թագի 6 հայ հավակնորդներ (VII-IX դարեր), ութ հայ կայսրուհիներ (VIII-XIII դարեր), հիշատակված են հայ զորավարներ։ Այս աշխատությամբ Տեր-Սահակյանը ուրվագծել է հայ բյուզանդագիտության ծրագիրը՝ ընդգծելով հատկապես բյուզանդական մատենագրության մեջ հայերին վերաբերող տեղեկությունների հավաքման ու բացահայտման կարևորությունը ։
Մեծ Եղեռն
1915 թվականի հունիսի 18-ին թուրքական 60 ժանդարմներ և զինվորականներ Տրապիզոնի վիլայեթի Թոց գյուղում ապաստան գտած բոլոր քաղաքացի ընտանիքներին հավաքում և փակում են Պողոս Մարիմյանի տան մեջ։ Այդ ընտանիքների հետ էր նաև Կարապետ Տեր-Սահակյանը։ Թուրքերը սվիններով շրջապատած նրանց տանում են կես ժամ հեռավորության վրա գտնվող Անիֆա գյուղի ձորերի մեջ և սպանում բոլորին։ Սպանված Կարապետ Տեր-Սահակյանը ուներ բազմաթիվ ձեռագիր աշխատություններ, որոնք թուրքական կառավարությունը այրում և փչացնում է ։
Գրինևկա (գյուղ, Պոլտավայի շրջան)
Գրինևկա (Гринівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Գրինևկա գյուղում բնակվում էր 69 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
(2057) Ռոզեմարի
(2057) Ռոզեմարի (Rosemary), աստերոիդ աստերոիդների հիմնական գոտում։ Հայտնաբերվել է 1934 թվականի սեպտեմբերի 7-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 3,077465 ա. մ., առավելագույնը մոտենում է 2,3528 ա. մ. հեռավորության վրա և հեռանում 3,8021 ա. մ. ։ Արեգակի շուրջ մեկ ամբողջական պտույտ է կատարում 1971,91 երկրային օրվա ընթացքում, իր ուղեծրով շարժվելով միջինում 0,182564 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,44° անկյուն։
(9922) Կատչելեր
Կատչելեր աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում ։
Արտաքին հղումներ
Կատեգորիա:Նիսայի ընտանիքի աստերոիդներ Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վոլֆզեգ (Վերին Պֆալց)
Վոլֆզեգ  (Wolfsegg), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 1486 մարդ (դեկտեմբերի 31, 2010 թվական) ։ Զբաղեցնում է 7,46 կմ² մակերես տարածք։ Պաշտոնական կոդ՝ 09 3 75 211։
Կոմունան բաժանված է 5 գյուղական համայնքների։
Արտաքին հղումներ
Կատեգորիա:Գերմանիայի բնակավայրեր
Պերիոսկոպ
Պերիոսկոպ ( հունարեն՝ λεριοχολέω - դիտել շուրջը), շրջադիտակ, 1․ թաքստոցներից (խրամատներ, բլինդաժներ), տանկերից, սուզանավերից դիտումների համար նախատեսված օպտիկական սարք։ Պերիոսկոպի օգնությամբ չափում են նաև հորիզոնական և ուղղաձիգ անկյունները տեղանքում և որոշում դիտվող օբյեկտների հեռավորությունները (տես նաև Հեռաչափ)։ Պերիոսկոպի կառուցվածքն ու օպտիկական բնութագրերը պայմանավորված են կիրառության ոլորտով, տեղակայման վայրով և թաքստոցի խորությամբ։ Պարզագույնը ուղղաձիգ Պերիոսկոպն է, որը բաղկացած է ուղղաձիգ դիտափողից և վերջինիս առանցքի նկատմամբ 45° անկյունով տեդադրված 2 հայելիներից, որոնց կազմած օպտիկական համակարգը բեկում է դիտվող առարկայից եկող լուսային ճառագայթները և ուղղում դեպի դիտորդի աչքը։ Տարածված են պրիզմայավոր Պերիոսկոպները, որոնց դիտափողում հայելիների փոխարեն տեղադրված են ուղղանկյուն պրիզմաներ, ինչպես նաև հեռադիտակային ոսպնյակավոր համակարգը և շրջող համակարգը, որոնց օգնությամբ կարելի է ստանալ խոշորացված ուղիղ պատկեր։
Կատեգորիա:Օպտիկական սարքեր Կատեգորիա:Սուզանավեր Կատեգորիա:Բրիտանական հայտնագործություններ
Ամանգիլդինո (գյուղ, Աբզելիլովսկի շրջան)
Ամանգիլդինո (Амангильдино, Амангилде), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 779 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
Սրեչկո Կոսովել
Սրեչկո Կոսովել (Srečko Kosovel, ), սլովենացի պոետ։ Էդվարդ Կոցբեկի հետ համարվել են սլովենական նշանավոր պոետներ Առաջին համաշխարհային պատերազմից հետո ընկած ժամանակահատվածում։
Կենսագրություն
Հայրը եղել է դպրոցի ուսուցիչ, մայրը՝ Տրիեստի հարուստ ընտանիքից։ 1922 թվականից սովորել է Լյուբլյանայի համալսարանում, որտեղ ուսումնասիրել է փիլիսոփայություն, ռոմանական և սլավոնական բանասիրություն, եղել է մի շարք դեմոկրատական գրական հրատարակչությունների խմբագիր, կազմակերպել է Իվան Ցանկարի անվան բանաստեղծական ակումբ։ Համաշխարհային պատերազմի ականատես է, Ավստրո-Հունգարական կայսրության անկման, իտալական ֆաշիզմի և գերմանական նացիզմի սկզբնավորման վկա։ Սրեչկո Կոսովելը կրել է հեղափոխական գաղափարների, ֆրանսիական մոդերնիզմի գեղարվեստական փնտրտուքների, ռուսական և գերմանական ավանգարդի (իմպրեսիոնիզմից մինչև կոնստրուկտիվիզմ, էքսպրեսիոնիզմ, ֆուտուրիզմ, դադա, սուրռեալիզմ) ազդեցությունը։ Կապեր է պահել ՎԱԳՐ հակաֆաշիստական կազմակերպության հետ։ Զագորյեից վերադարձի ճանապարհին մրսել է և մահացել մենինգիտից, չսպասելով իր «Բանաստեղծություններ» («Pesmi», 1927) առաջին գրքի լույս տեսնելուն։
Ստեղծագործություն և ճանաչում
Կոսովելի նորարական ժառանգությունը հաշվում է ավելի քան 1000 բանաստեղծություն, քնարական արձակի բազմաթիվ օրինակներ, էսեներ և հոդվածներ։ 1931, 1946, 1964 և 1977 թվականներին նրա բանաստեղծությունների հրատարակություններն ու վերահրատարակությունները դարձել են սլովենացի պոետների նոր սերունդների համար վճռական իրադարձություն։ Կոսովելի մասին մենագրությունը պատկանում է Բորիս Պահորին։
Սրեչկո Կոսովելի անունը Հարավսլավիայի Ժողովրդա-ազատագրական պատերազմի տարիներին կրել է սլովենական 19-րդ պարտիզանական բրիգադը։
Արտաքին հղումներ
Կատեգորիա:Սլովենացի բանաստեղծներ Կատեգորիա:Սլովենացի գրողներ Կատեգորիա:20-րդ դարի բանաստեղծներ Կատեգորիա:20-րդ դարի գրականություն
Աստերոիդների ցանկ (115201-115300)
Աստերոիդների ցանկ (115101-115200) * Աստերոիդների ցանկ * Աստերոիդների ցանկ (115301-115400)
Բաղդատ
Բաղդատ, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր Կատեգորիա:Թուրքիայի գյուղեր
Յուկսնուռմե
Յուկսնուռմե (Üksnurme), գյուղ Էստոնիայի Հարյումաա նահանգի Սակու շրջանում։
Արտաքին հղումներ
Կատեգորիա:Էստոնիայի Հարյումաա նահանգի Սակու շրջանի բնակավայրեր Կատեգորիա:Էստոնիայի գյուղեր
Եռաչափ բիոտպագրություն
Ներկայումս բիոտպագրությամբ հնարավոր է ստանալ հյուսվածքներ և օրգանանման կառուցվածքներ, որոնք կարող են օգտագործվել դեղերի և տարբեր քիմիական նյութերի փորձարկումների և մշակման ոլորտներում ։ Սակայն, որպես նորարարական և հեռանկարային տեխնոլոգիա, արժե նշել բջիջների և/կամ արտաբջջային նյութի բիոտպագրությունը հատուկ գելի տեսքով, որից հետագայում կարելի է ստանալ անհրաժեշտ հյուսվածքը կամ օրգանը ։ Այսպիսի կառուցվածքները պոտենցիալ կարող են օգտագործվել, օրինակ, հոդերի կամ կապանների վերականգնման մեջ ։
Գործընթաց
3D բիոտպագրության գործընթացը սովորաբար ներառում է 3 փուլ՝ նախա-բիոտպագրություն (պրե-բիոպրինտինգ), բիոտպագրություն (բիոպրինտինգ) և հետ-բիոտպագրություն (պոստ-բիոպրինտինգ) ։
Նախա-բիոտպագրություն
Նախա-բիոտպագրության մեջ ներառվում է տպագրվելիք եռաչափ վիրտուալ մոդելի ստեղծումը և տպագրության մեջ կիրառվելիք նյութերի ընտրությունը։
Նախ՝ պետք է ուսումնասիրել տվյալ օրգանը, որի վերականգնման համար դիտարկվում է 3D բիոտպագրությունը։ Ընդունված մեթոդներից են՝ համակարգչային շերտագրությունը (ՀՇ) և մագնիսառեզոնանսային շերտագրությունը (ՄՌՇ)։ Շերտ առ շերտ տպագրելու նպատակով՝ կատարվում է ստացված պատկերների տոմոգրաֆիկ ռեկոնստրուկցիա, և ապա այս տեղեկություններն ուղարկվում են եռաչափ բիոպրինտերին (բիոտպիչ)։
Հաջորդ քայլերն են՝ անհրաժեշտ բջիջների անջատումը (կարող է իրականացվել բիոպսիայի միջոցով) և լաբորատոր պայմաններում կուլտիվացիայի միջոցով բջիջների քանակի ավելացումը ։ Ապա այս բջիջները խառնվում են հատուկ հեղուկացված նյութի հետ, որը բջիջներին ապահովում է գոյատևման համար անհրաժեշտ թթվածնի և սննդանյութերի փոխանակությունը։ Որոշ դեպքերում բջիջներն ընդգրկվում են մոտ 500մկմ տրամագծով բջջային սֆերոիդներում, և այս դեպքում անհրաժեշտ են լինում հատուկ մոտեցումներ ։
Բիոտպագրություն
Երկրորդ փուլում բջիջների, կենսանյութերի (որոնք ծառայելու են բջիջների համար որպես հենարան՝ սքաֆոլդ) և սննդանյութերի/աճի գործոնների խառնուրդները՝ բիոթանաքները, տեղադրվում են 3D-տպիչի քարթրիջում և իրականացվում է տպագրությունը՝ նախապես ստեղծված վիրտուալ եռաչափ մոդելի հիման վրա (վերջինս ստանալու համար հաճախ հիմք են ծառայում ՀՇ/ՄՌՇ պատկերները կամ մասնագետների կողմից ստեղծված եռաչափ մոդելները) ։ Երբ բիոտպագրված կառուցվածքը (այսպես կոչված՝ նախա-հյուսվածք) տեղափոխվում է ինկուբատոր, այն սկսում է հասունանալ՝ վերածվելով հյուսվածքի ։
3D բիոտպագրության մեթոդներով արտադրված օրգանների մեծ մասի ստացման տեխնոլոգիաները դեռևս գտնվում են իրենց զարգացման վաղ փուլերում։ Այս մեթոդներով ստացված արհեստական օրգաններում (օր.՝ լյարդ, երիկամ), դեռևս չի հաջողվում ստեղծել օրգանների որոշ կարևորագույն բաղադրիչներ՝ աշխատող արյունատար անոթներ, հավաքող խողովակներ, ինչպես նաև հնարավոր չի լինում ապահովել բջիջների միլիարդավոր քանակները, որոնք անհրաժեշտ էն օրգանի պատշաճ աշխատանքի համար։ Առանց նշված բաղադրիչների՝ հնարավոր չի լինում ապահովել օրգանների ներսում անհրաժեշտ սննդանյութերի և թթվածնի քանակները, ինչպես նաև օրգանի լիարժեք ֆունկցիան ։
Հաշվի առնելով, որ օրգանիզմում ցանկացած հյուսվածք կազմված է բջիջների տարբեր տեսակներից, բիոտպագրման տարբեր մեթոդներ միմյանցից տարբերվում են ըստ տպագրման ընթացքում բջիջների կայունությունն ու կենսունակությունն ապահովելու ունակության։ 3D բիոտպագրության մեջ կիրառվող մեթոդներից են ֆոտոլիթոգրաֆիան, մագնիսական բիոտպագրությունը, ստերեոլիթոգրաֆիան և բջիջների ուղղակի արտամղումը ։
Հետ-բիոտպագրություն
Հետ-բիոտպագրության գործընթացն անհրաժեշտ է կենսաբանական նյութից կայուն կառուցվածք ստանալու նպատակով։ Եթե այս գործընթացը պատշաճ կերպով չի ապահովվում, ապա եռաչափ տպագրված օբյեկտի մեխանիկական ամբողջականությունը և ֆունկցիան ռիսկի տակ են դրվում ։ Օբյեկտը պահպանելու համար անհրաժեշտ են մեխանիկական և քիմիական խթաններ։ Այս խթաններն ազդակ են տալիս բջիջներին, ինչի միջոցով կարգավորվում են հյուսվածքների աճի և վերակառուցման (ռեմոդելինգ) գործընթացները։ Բացի այդ, վերջերս սկսել են կիրառվել հատուկ սարքեր՝ բիոռեակտորներ (կենսառեակտորներ), որոնք նպաստում են այդ հյուսվածքների արագ հասունացմանը, անոթավորմանը և թույլ տալիս տպագրված հյուսվածքներին փոխպատվաստման դեպքում պահպանել իրենց կառուցվածքն ու ֆունկցիաները ։
Բիոտպագրության մեթոդաբանություն
Այս ոլորտի մասնագետները մշակել են տարբեր մեթոդներ, որոնք հարմարեցված են համապատասխան կենսաբանական և մեխանիկական հատկանիշներով օժտված կենդանի օրգանների կամ հյուսվածքների ստացման նպատակներին։ 3D բիոտպագրության 3 հիմնական մոտեցումները հետևյալն են՝ կենսանմանակում, ավտոնոմ ինքնահավաքում և մանր հյուսվածքային կառուցման բլոկեր ։
Կենսանմանակում
Բիոտպագրության առաջին մոտեցումը կոչվում է կենսանմանակում (բիոմիմիկրիա)։ Այս մոտեցման հիմնական նպատակն է՝ ստեղծել այնպիսի կառուցվածքներ, որոնք նույնական կլինեն մարդու օրգանիզմում հանդիպող հյուսվածքների և օրգանների բնական կառուցվածքին։ Կենսանմանակման դեպքում պահանջվում է կրկնել օրգանների կամ հյուսվածքների ձևը, ներքին կառուցվածքը և միկրոմիջավայրը ։ Բիոպրինտինգի մեջ կենսանմանակման կիրառման դեպքում պետք է նույնական կերպով ստեղծել օրգանների թե՛ բջջային, և թե՛ արտաբջջային մասերը։ Որպեսզի այս մեթոդը հաջողված լինի, պետք է հյուսվածքները կրկնօրինակվեն միկրոսկոպիկ մակարդակով։ Հետևաբար՝ անհրաժեշտ է ուսումնասիրել և հասկանալ տվյալ օրգանի կամ հյուսվածքի միկրոկառուցվածքը, միկրոմիջավայրում առկա կենսաբանական գործոնների բնույթը, հյուսվածքում բոլոր տեսակի բջիջների հստակ փոխդասավորությունը, ինչպես նաև արտաբջջային մատրիքսի կառուցվածքն ու կազմությունը ։
Ավտոնոմ ինքնահավաքում
Բիոտպագրության երկրորդ մոտեցումն ավտոնոմ ինքնահավաքումն է։ Այս մեթոդը հիմնվում է սաղմնային զարգացման մոդելի վրա՝ կիրառելով ցողունային բջիջներ կամ սաղմնային բջջային էլեմենտներ, որոնք պետք է ինքնակազմակերպվեն և ձևավորեն պահանջվող հյուսվածքը ։ Երբ բջիջներն իրենց զարգացման վաղ փուլում են, դրանք ինքնուրույն ձևավորում են իրենց արտաբջջային մատրիքսի կառուցվածքային միավորները, ապահովում անհրաժեշտ ազդանշանները, և անկախ կերպով կազմակերպվում՝ ընդունելով պատշաճ դասավորություն և միկրոարխիտեկտուրա, ինչպես նաև կատարելով պահանջվող կենսաբանական ֆունկցիաները ։ Այս մեթոդը զարգացնելու և մշակելու համար անհրաժեշտ է ավելի խորապես ուսումնասիրել սաղմի օրգանիզմում հյուսվածքների և օրգանների զարգացման մեխանիզմները ։ Գոյություն ունի «առանց սքաֆոլդ» մոդելը, որի դեպքում կիրառվում են ինքնահավաքվող սֆերոիդներ, որոնք միացվում են և ենթարկվում վերակառուցումների, որպեսզի ստանան զարգացող հյուսվածքներ հիշեցնող կառուցվածք։ Ավտոնոմ ինքնահավաքման դեպքում բջիջը դիտարկվում է որպես հյուսվածքների առաջացման գործընթացի (հիստոգենեզի) հիմնական առաջ մղող ուժ, որն ուղղորդում է հյուսվածքների կառուցվածքային և ֆունկցիոնալ հատկանիշների ձևավորումը։ Այս մեթոդով աշխատելու համար անհրաժեշտ են սաղմնային հյուսվածքների առաջացման գործընթացների և բիոտպագրման համար անհրաժեշտ միկրոմիջավայրերի ստեղծման եղանակների վերաբերյալ հիմնավոր գիտելիքներ ։
Մանր հյուսվածքային կառուցման բլոկերով բիոտպագրություն
Բիոտպագրության երրորդ մոտեցումն իրենից ներկայացնում է կենսանմանակման և ինքնահավաքման մեթոդների համադրություն, որը կոչվում է մանր հյուսվածքների կամ մինի-հյուսվածքների մեթոդ ։ Օրգանները և հյուսվածքները կազմված են շատ մանր ֆունկցիոնալ բաղադրիչներից։ Այս մեթոդի դեպքում վերցվում են այդ բաղադրիչները և դրանց ճիշտ դասավորման արդյունքում ստացվում են ավելի մեծ կառուցվածքներ ։
Տպիչներ (պրինտերներ)
Գոյություն ունի բիոտպագրության մեջ կիրառվող տպիչների մի քանի տարատեսակ։ Դրանցով տպագրության հիմնական տեսակներն են՝ թանաքա-շիթային (inkjet-based) տպագրություն, արտամղմամբ (extrusion-based) տպագրություն, ինչպես նաև լազերային օժանդակմամբ (laser-assisted) տպագրություն։ Թանաքա-շիթային բիոտպիչները սսովորաբար օգտագործվում են արագ և մեծամասշտաբ բիոտպագրության համար։ Այդպիսի տպիչների տեսակներից մեկը, որը կոչվում է drop-on-demand, տպագրությունն իրականացնում է հստակ չափաքանակներով՝ նվազագույնի հասցնելով նյութերի ավելորդ ծախսը ։ Տպիչներում նաև կարող են կիրառվել հատուկ լազերներ. այսպիսի բիոպրինտերներն ունեն բարձր ճշգրտություն, սակայն հաճախ դրանց գինը շատ ավելի թանկ է։ Արտամղմամբ աշխատող պրինտերները տպում են բջիջները շերտ առ շերտ՝ հասարակ 3D տպագրության տեխնոլոգիաների նմանությամբ ։ Այսպիսի տպիչներում բջիջների հետ միասին կարող են օգտագործվել նաև հիդրոգելեր ։
Ազդեցություն
3D բիոտպագրության զարգացումը մեծ ներդրում ունեցավ բժշկության ճյուղ հանդիսացող հյուսվածքային ինժեներիայի ոլորտի զարգացման մեջ՝ թույլ տալով գիտնականներին իրենց հետազոտություններն իրականացնել նորարարական տեխնոլոգիաներով՝ կիրառելով բիոմատերիալներ։ Ինչպես վերևում նշվեց՝ բիոմատերիալներն այնպիսի նյութեր են, որոնք հարմարեցված են և կիրառվում են եռաչափ կենսաբանական օբյեկտների տպագրության համար։ Այդպիսի նյութերից որոշները հաճախ ավելի ամուր են, քան օրգանիզմում հանդիպող բնական հյուսվածքները (փափուկ հյուսվածքներ կամ ոսկրեր)։ Այսպիսի կառուցվածքները ապագայում կարող են կիրառվել որպես օրգանիզմի բնական հյուսվածքների փոխարինիչներ, կամ կարող են նույնիսկ աշխատել ավելի արդյունավետ, քան բնական հյուսվածքները։ Օրինակ՝ ալգինատը անիոնային պոլիմեր է, որն ունի բազմաթիվ կենսաբժշկական կիրառություններ՝ շնորհիվ իր բարձր կենսահամատեղելիության, ցածր տոքսիկության, ամուր կառուցվածքի և հեշտ կիրառելիության ։ Հաճախ կիրառվում են նաև սինթետիկ հիդրոգելեր, այդ թվում՝ PV-ի վրա հիմնված գելեր։ Թթվային նյութի և UV-գործարկմամբ PV-ի վրա հիմնված քրոսլինքերների կիրառումը գնահատվել է Ուեյք Ֆորեսթի բժշկական ինստիտուտի (Wake Forest Institute of Medicine) կողմից և ճանաչվել է որպես հարմար բիոմատերիալ ։ Կիրառվում են նաև այլ տարբերակներ, օրինակ՝ տպագրվում են հատուկ միկրոխողովակներ, որոնք մեծացնում են սննդանյութերի և թթվածնի դիֆուզիան հարևան հյուսվածքներից ։ Բացի այդ՝ գիտնականները նպատակ ունեն ստեղծել օրգանների մանր տարբերակներ՝ սիրտ, լյարդ, թոքեր՝ նոր դեղամիջոցների փորձարկման նպատակով, ինչը պոտենցիալ կերպով կարող է նվազեցնել փորձերում կիրառվող փորձարարական կենդանիների պահանջվող քանակը ։
Գրականություն
Կատեգորիա:Սինթետիկ կենսաբանություն Կատեգորիա:Եռաչափ համակարգչային գրաֆիկա Կատեգորիա:Եռաչափ տպագրություն Կատեգորիա:Տեխնոլոգիա Կատեգորիա:Բիոտեխնոլոգիա Կատեգորիա:Հյուսվածքային ինժեներիա Կատեգորիա:Բժշկություն Կատեգորիա:Կենսաբանություն Կատեգորիա:Գիտություն Կատեգորիա:Բժշկագիտություն Կատեգորիա:Հյուսվածաբանություն Կատեգորիա:Տրանսպլանտոլոգիա Կատեգորիա:Իմունոլոգիա
Շառլոտկա
Շառլոտկա (charlotte), խնձորից պատրաստված քաղցր աղանդեր, որը պատրաստվում է խմորի մեջ։ Դասական շառլոտկան՝ գերմանական քաղցր ուտելիք է, որը պատրաստվում է սպիտակ ալյուրից, եփովի կրեմից, մրգերից և լիկյորից։
Դասական բաղադրատոմս
Դասական շառլոտկայի գաղափարը փոխառվեց անգլիացիներից՝ շառլոտկան համարվում է պուդինգի տարատեսակներից մեկը, որը սովորաբար մատուցում են տաք վիճակով։ Կաղապարի հատակը հաց են շարում, որը թաթախված է լինում յուղով և ձվի խառնուրդով։ Հացի վերևը ծածկում են պատրաստի խնձորով (շաքարով պատրաստված) և ծածկում են փափկեցված հացի շերտով։ Կարելի է մի քանի շերտ անել։ Եվ ապա շառլոտկան պատրաստում են ջեռոցում և մատուցում տաք՝ պաղպաղակով, հարած սերուցքով և քաղցր սոուսով։
Շառլոտկան կարելի է պատրաստել տարբեր խորիզներով, սակայն խնձորի խորիզը համարվում է առավել տարածված՝ Եվրոպայի տարածքում խնձորի մատչելիության և ավելի հասանելի լինելու համար։ Խնձորի շառլոտկան ավանդաբար թխում են աշնանը՝ խնձորի բերքահավաքից հետո։ Խնձորը կարող է փոխարինվել նաև տանձով, սալորով և այլ մրգերով ու հատապտուղներով։ Ինչպես նաև կարելի է մրգային շերտը փոխարինել կրեմով կամ շոկոլադե մուսով։
Հորդանանի ազգայնականություն
Հորդանանյան ազգայնականությունը ազգայնական գաղափարախոսություն է, որը հորդանանցի ժողովրդին դիտարկում է որպես արաբ ազգի ավելի զգալի մաս։ Առաջին անգամ այն ի հայտ է եկել 1920 թվականին, երբ մահմեդական, քրիստոնեական և չերքեզական ցեղերը աջակցեցին Էմիր Աբդալլահ I-ին Տրանսիորդանիայի էմիրության ստեղծման գործում, իսկ հետո աջակցեցին 1946 թվականին նրա անկախությանը Բրիտանական վարչակազմից։.